
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 237
                                                            din 31 octombrie 2023
privind acceptarea donației unui teren și includerea acestuia 

în patrimoniul Municipiului Sighișoara

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 32.456/02.10.2023 şi la Consiliul Local Sighișoara cu nr. 34.469/18.10.2023, de referatul de aprobare, înregistrat cu nr. 32.460/02.10.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere comunicarea înregistrată la Municipiul Sighișoara cu nr. 30.198/08.09.2023, prin care numiții Coldea George și soția Toth Monika; Petras Denisa Daniela și soțul Petras Eugen; Popoviciu Ioan și soția Popoviciu Elena; Vlad Viorel și soția Vlad Dorina, în calitate de coproprietari, formulează și comunică oferta de donație către Municipiul Sighișoara, a lotului de teren coproprietatea acestora, cu categoria de folosință drum, în suprafața de 993 mp., evidențiat în C.F. nr. 60433, situat în cartierul Târnava II, pe care doresc să-l doneze Municipiului Sighișoara, menționând totodată faptul că valoarea terenului, conform studiului de piață publicat de Camera Notarilor Publici Tg. Mureș pentru anul 2023, este de 74.475 lei;

Având în vedere extrasul C.F. nr. 60433 Sighișoara, în care, sub nr. cadastral nr. 60433, este înscris terenul intravilan, cu categoria de folosință drum, în suprafață de 993 mp., drept de proprietate asupra terenului având Vlad Viorel și soția Vlad Dorina, în cota de ¼; Petras Denisa Daniela și soțul Petras Eugen, în cota de ¼;  Popoviciu Ioan și soția Popoviciu Elena, în cota de ¼ și Coldea George și soția Toth Monika, în cota de ¼;
Având în vedere prevederile art. 1011 și următoarele din Legea nr. 287/2009 privind Codul civil, republicată, cu modificările și completările ulterioare;

Având în vedere prevederile art. 291 alin. (3) lit. a) și alin. (6) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 32.457/02.10.2023, prin care se propune acceptarea donației unui teren și includerea acestuia în patrimoniul Municipiului Sighișoara;
Având în vedere avizele favorabile ale tuturor comisiilor pe domenii de specialitate;          
În temeiul art. 129 alin. (1), alin. (2) lit. „b” și „d”, alin. (4) lit. „e”, alin. (7) lit. „k” și alin. (14), art. 139 alin. (2) și al art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

      H O T Ă R Ă Ş T E:

Art. 1. (1) Se exprimă acordul de acceptare a donației din partea numiților Coldea George și soția Toth Monika; Petras Denisa Daniela și soțul Petras Eugen; Popoviciu Ioan și soția Popoviciu Elena și Vlad Viorel și soția Vlad Dorina, având ca obiect terenul intravilan, cu categoria de folosință drum, în suprafață de 993 mp., înscris în C.F. nr. 60433 Sighișoara, sub nr. cadastral nr. 60433.

(2) Imobilul identificat potrivit prevederilor alineatului precedent, va intra în proprietatea Municipiului Sighișoara, ca aparținând domeniului public, prin încheierea unui act autentic de donație în conformitate cu prevederile art. 1011 și următoarele din Legea nr. 287/2009 privind Codul civil, republicată, cu modificările și completările ulterioare.

(3) În baza actului de donaţie ce se va încheia, se va proceda la completarea inventarului bunurilor domeniului public al Municipiului Sighișoara, conform prevederilor prezentei hotărâri, urmând ca bunul astfel donat, proprietate a Municipiului Sighișoara, ca aparținând domeniului public, să fie încadrat în 
geometria străzi adiacente la momentul actualizării datelor de cadastru și carte funciară.
(4) Valoarea imobilului - teren donat și acceptat, așa cum a fost acesta descris și identificat în alin. (1) al prezentului articol, este de 74.475 lei.

Art. 2. Se mandatează Primarul Municipiului Sighișoara, domnul Ioan - Iulian Sîrbu să semneze actul de donație în formă autentică.

Art. 3. Cu privire la cheltuielile ocazionate de perfectarea contractului de donație, se vor avea în vedere prevederile art. 291 alin. (6) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora actele prin care se fac donaţii unităţilor administrativ - teritoriale sunt scutite de plata oricăror impozite sau taxe.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Arhitect Șef, Serviciul Evidența Patrimoniului și Fond Locativ și Biroul Buget, Contabilitate, Salarizare – Direcția Economică din cadrul Municipiului Sighişoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

      Moiseș Florian Dan            
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  6 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;

  1 ex. Biroul Impozite și Taxe – Direcția Economică;

  1 ex. Biroul Public Cadastru, Topometrie și Administrare Terenuri Agricole și Forestiere.
17 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 237/31.10.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


